REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/194-14

15. jul 2014. godine

B e o g r a d

Z A P I S N I K

20. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 14. JULA 2014. GODINE

 Sednica je počela u 14,05 časova.

 Sednicom je predsedavao dr Aleksandar Martinović, predsednik Odbora.

 Sednici su prisustvovali članovi Odbora: Žarko Mićin, Veroljub Arsić, Živan Đurišić, zamenik člana Odbora Petra Petrovića, Jasmina Obradović, zamenik člana Odbora Biljane Pantić Pilje, Katarina Rakić, Svetislav Vukmirica, Petar Petrović, Žarko Obradović, Neđo Jovanović, Nenad Nikolić, zamenik člana Odbora Aleksandra Jablanovića, Mirko Čikiriz, Tanja Tomašević Damnjanović, Balint Pastor, Vesna Besarović i Janko Veselinović.

 Sednici nije prisustvovala Vesna Martinović, član Odbora, kao ni njen zamenik.

Sednici su prisustvovali: Ivana Savićević, šef Odseka u Ministarsvtu rada, zapošljavanja, boračkih i socijalnih pitanja, Zoran Lazić, pomoćnik ministra rada, zapošljavanja, boračkih i socijalnih pitanja, Ljiljana Radifković, šef Odseka u Ministarsvtu rada, zapošljavanja, boračkih i socijalnih pitanja, Miodrag Poledica, državni sekretar u Ministarstvu građevinarstva, saobraćaja i infrastrukture, Aleksandra Damnjanović, državni sekretar u Ministarstvu građevinarstva, saobraćaja i infrastrukture i Leposava Sojić, pomoćnik ministra građevinarstva, saobraćaja i infrastrukture.

Na predlog predsednika Odbora, većinom glasova je usvojen sledeći

D n e v n i r e d :

1. Razmatranje Predloga Zakona o izmenama i dopunama Zakona o radu;

2. Razmatranje Predloga zakona o izmenama i dopunama Zakona o penzijskom i invalidskom osiguranju;

3. Razmatranje Predloga zakona o otklanjanju posledica poplava u Republici Srbiji;

4. Razmatranje Izveštaja o elementarnoj nepogodi-poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava.

Prva tačka dnevnog reda. Razmatranje Predloga Zakona o izmenama i dopunama Zakona o radu

Odbor je razmotrio Predlog zakona o izmenama i dopunama Zakona o radu, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova.

Za izvestioca Odbora na sednici Narodne skupštine određen je predsednik Odbora.

Druga tačka dnevnog reda. Razmatranje Predloga zakona o izmenama i dopunama Zakona o penzijskom i invalidskom osiguranju

Odbor je razmotrio Predlog zakona o izmenama i dopunama Zakona o penzijskom i invalidskom osiguranju, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova.

Za izvestioca Odbora na sednici Narodne skupštine određen je predsednik Odbora.

Treća tačka dnevnog reda. Razmatranje Predloga zakona o otklanjanju posledica poplava u Republici Srbiji

Odbor je razmotrio Predlog zakona o otklanjanju posledica poplava u Republici Srbiji**,** koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova.

Za izvestioca Odbora na sednici Narodne skupštine određen je predsednik Odbora.

Četvrta tačka dnevnog reda. Razmatranje Izveštaja o elementarnoj nepogodi-poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava

Odbor je razmotrio Izveštaj o elementarnoj nepogodi-poplavi koja je zadesila Republiku Srbiju i merama koje su preduzete radi spasavanja stanovništva i odbrane ugroženih mesta od poplava i smatra da je Izveštaj u skladu sa Ustavom i pravnim sistemom Republike Srbije.

Odbor je odluku doneo većinom glasova.

Za izvestioca Odbora na sednici Narodne skupštine određen je predsednik Odbora.

 Sednica je završena u 14,20 časova.

 Sastavni deo ovog zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović